DEĊIŻJONI TAL-KUMMISSJONI
tal-15 ta’ Mejju 2007
li temenda d-Deċiżjoni 2003/43/KE li tistabbilixxi l-klassijiet ta’ l-imġiba tar-reazzjoni għan-nar għal ċerti prodotti għall-bini fir-rigward tal-pannelli b’bażi ta’ l-injam
(notifikata taħt id-dokument numru C(2007) 2045)
(Test b’relevanza għaż-ŻEE)
(2007/348/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri marbuta mal-prodotti tal-bini (1), u b’mod partikulari l-Artikolu 20(2) tiegħu,
Billi:
(1)
Id-Deċiżjoni 2003/43/KE tal-Kummissjoni (2) li tistabbilixxi l-klassijiet ta’ l-imġiba tar-reazzjoni għan-nar għal ċerti prodotti għall-bini.
(2)
Id-Deċiżjoni 2003/43/KE teħtieġ li tiġi aktar adattata biex jiġi kkunsidrat il-progress tekniku fir-rigward tal-pannelli b’bażi ta’ l-injam.
(3)
Id-Deċiżjoni 2003/43/KE għandha għalhekk tiġi emendata skond dan.
(4)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2003/43/KE huwa emendat kif ordnat fl-Anness ta’ din id-Deċiżjoni.
Artikolu 2
Din id-Deċiżjoni hi indirizzata lill-Istati Membri.
Magħmula fi Brussell, 15 ta’ Mejju 2007.